# Baltijskas

### Straipsnis iš Vikipedijos, laisvosios enciklopedijos.

Baltijskas iš kosmoso

Baltijskas – (liet. Piluva, Piliava, vok. Pillau, rus. Балтийск) – miestas Kaliningrado srities vakarinėje dalyje, 50 km nuo Kaliningrado, tarp Kaliningrado įlankos (liet. Aistmarės) ir Baltijos jūros, Baltijos nerijos pietinėje dalyje. Koordinatės 54°57′″N, 20°13′″E. Ribojasi su Zelenogradsko rajonu.

## [taisyti] Istorija

Baltijos nerijos pietinė dalis buvo apgyvendinta dar geležies amžiuje. Vietovė pateko į istoriją 997 m., kai netoli dabartinio Baltijsko buvo užmuštas Prahos vyskupas Vaitiekus Adalbertas, vėliau paskelbtas šventuoju. Jo žūties vietoje pastatytas 1997 m. lenkų dovanotas kryžius.

Kryžiuočiai, XIII a. atsibastę į sembų žemes, prie sąsiaurio pasistatė Lochštato pilį, kuri išliko iki šiol kaip archeologijos, architektūros ir istorijos paminklas. 1430 m. minima Pilen gyvenvietė, kuri buvo deginama 1479 ir 1510 m. sąsmaukos šturmo metu. Iki 1525 m. priklausė Kryžiuočių ordinui, vėliau Prūsijos kunigaikštystei, 1618 m. pateko Brandenburgo priklausomybėn.

1626 m. liepos 6 d. švedų karalius Gustavas II Adolfas su 37 laivų laivynu užėmė sąsiaurį ir nerijoje pastatė penkiakampę tvirtovę, kuri didžiulį įspūdį paliko 1697 m. joje apsilankiusiam Rusijos carui Petrui Pirmajam. Jos pavyzdžiu buvo pastatyta Petropavlovsko tvirtovė. Nuo 1701 m. Pilau priklausė Prūsijos karalystei.

Per Septynerių metų karą tvirtovėje buvo apsistoję rusų kariuomenė ir laivynas. Laivyno apsaugai buvo supilta damba, nuo kurios prasidėjo uosto statyba. 1883 m. sąsiaurio apsaugai nuo nešamo smėlio pastatytas šiaurinis molas, 1887 m. baigtas ir pietinis molas, sudarę uosto vartus. 1869 m. pastatyti vakarinis ir rytinis fortai, 1888 m. artilerijos gynybos linija, 1889 m. pastatytas Štilės fortas, pavadintas generolo Vilhelmo Gustavo fon Štilės vardu. Jis buvo susprogdintas 1945 m. sausio 26 d. 1927 m. pastatytas aukščiausias tuomet miesto pastatas – 32 m vandens bokštas (architektas Hansas Hopas).

Antrojo pasaulinio karo metais miestas ne kartą buvo bombarduojamas, nes jame stovėjo vokiečių karinis laivynas, buvo povandeninių laivų bazė. Beveik visi įtvirtinimai buvo sunaikinti 1945 m. sausio – balandžio mėn. rusų puolimo metu. Stipriai nukentėjo ir miestas. Jis užimtas tik 1945 m. balandžio 25 d. Nuo 1945 m. uoste bazuojasi Rusijos Baltijos karinis jūrų laivynas, tai didžiausia Rusijos karinio jūrų laivyno bazė.

## [taisyti] Savivalda

Miestas pradėtas statyti 1686 m., o 1725 sausio 18 d. Prūsijos karalius Fridrichas Vilhelmas Pilau suteikė miesto teises ir herbą, kurio raudonai mėlyname fone pavaizduotas sidabrinis eršketas su aukso karūna. 1903 m. pastatytas teismo pastatas (dabar Baltijos laivyno muziejus). 1946 m. lapkričio 27 d. TSRS Auščiausiosios Tarybos prezidiumo įsaku Pilau pavadintas Baltijsku.

Nuo 1947 m. buvo renkama miesto taryba, tačiau reali valdžia priklausė Baltijos karinio jūrų laivyno vadovybei – miestas buvo paskelbtas uždaru. Nuo 1994 m. Baltijskas – srities reikšmės Baltijsko savivaldybės (Балтийский городской округ) centras. Tačiau demokratiškai renkama savivaldybės taryba tiek mieste, tiek jo apylinkėse iki šiol turi labai mažai teisių. 2002 m. Gynybos ministerija perdavė miesto valdžiai du iš keturių uosto baseinų, tačiau civilinio uosto plėtrai nuolat trukdoma.

2002 m. surašymo duomenimis savivaldybėje gyveno 31 400 gyventojų, didžioji jų dalis susijusi su kariniu laivynu. Savivaldybėje yra šios gyvenvietės.

Dabartinis pavadinimas | Rusiškai | Vokiškai | Lietuviškai | Koordinatės |
Beregovoje | Береговое | Tenkieten | Tenkyčiai | 54°56′″N, 20°15′″E
Cvetnoje | Цветное | Gut Kallen | Kaliai | 54°46′″N, 20°05′″E
Divnoje | Дивное | Gut Neuendorf | Naujakiemis | 54°45′″N, 20°01′″E
Kosa | Коса | Neutief Frische Nehrung | Neringa | 54°38′″N, 19°53′″E
Luninas | Лунино | Dargen | Dargėnai | 54°45′″N, 19°59′″E
Majak | Маяк | Brüsterort | Švyturys | 54°58′″N, 19°59′″E
Marjinskoje | Марьинское | Marscheiten | Maršaičiai | 54°56′″N, 19°58′″E
Mečnikovas | Мечников | Neuhäuser | Geiduva | 54°41′″N, 19°56′″E)
Molodogvardejskoe | Молодогвардейское | Gut Finken | - | 54°57′″N, 20°00′″E
Novinki | Новинки | Rosenthal | - | 54°44′″N, 19°59′″E
Parusnoje | Парусное | Gut Gaffken | Gapkai | 54°46′″N, 20°02′″E
Popovka | Поповка | Legehnen | Legėnai | 54°43′″N, 19°59′″E
Prozorovas | Прозорово | Geidau | Geiduva | 54°45′″N, 20°03′″E
Uspešnoje | Успешное | Kalkstein | - | 54°43′″N, 19°58′″E

Be to, 2003 m. į Baltijsko savivaldybės sudėtį įjungtas ir Primorskas.

Panaudota:

- Tradicinis lietuviškų Kaliningrado (Karaliaučiaus krašto) vietovardžių sąrašas, patvirtintas Valstybinės lietuvių kalbos komisijos protokoliniu nutarimu 1997 m. gegužės 25 d.
- Eine Sammlung nach dem Gebietsstand vom 31.12.1937

## [taisyti] Nuorodos

- Baltijskas
- 2005 m. nuotrauka iš oro

Rodomas puslapis "http://lt.wikipedia.org../../../b/a/l/Baltijskas.html"

Kategorija: Kaliningrado sritis

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Чăвашла
- Deutsch
- English
- Esperanto
- Suomi
- Hrvatski
- Ido
- 한국어
- Polski
- Русский